Keskustan houkuttelevuus on nyt kutakuinkin samalla tasolla kuin vuonna 2011, jolloin se koki eduskuntavaaleissa historiansa pahimman tappion. Vihreiden houkuttelevuus on noussut kuluvan vaalikauden aikana huimasti.

Keskusta näyttää olevan matkalla kohti historiallisen suurta vaalitappiota. Ainakin jos on uskominen puolueiden itsensä teettämää ja maksamaa puoluebarometritutkimusta.

Eduskuntavaaleihin on nyt hieman alle vuosi aikaa, mikä on politiikassa pitkä aika. Mitä tahansa voi vielä tapahtua – ja näyttää tapahtuvankin, jos katsoo politiikan viime viikkojen turbulenssia. Se tuskin ainakaan rauhoittuu lähitulevaisuudessa.